钦定古今图书集成/明伦汇编/官常典/第717卷 > 田敬宣
## 钦定古今图书集成/明伦汇编/官常典/第717卷 > 田敬宣

按《北齐书傅伏传》：“开府中侍中宦者田敬宣，本字鹏，
蛮人也。年十四五，便好读书。既为阍寺，伺隙便周章
询请，每至文林馆，气喘汗流，问书之外，不暇他语。及
视古人节义事，未尝不感激沈吟。颜之推重其勤学，
甚加开奖。后遂道显。后主之奔青州，遣其西出，参伺
动静，为周军所获。问齐主何在，给云‘已去’。欧捶服之”，
每折一支，辞色愈厉，竟断四体而卒。